### Resume

På baggrund af en række henvendelser fra virksomheder på [adresse] og [adresse] i Vejle om at udvide er der udarbejdet en ny lokalplan for erhvervsområdet her. Lokalplanen skal give mulighed for, at bl.a. eksisterende virksomheder kan udvide, og imødekomme de krav en moderne virksomheder har til anvendelse og indretning af deres arealer.

I høringsperioden fra 8. november til 6. december 2021 er der indkommet 5 indsigelser/bemærkninger. Indsigelserne har givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet.

Planens historik

Teknisk Udvalg besluttede på møde 22. januar 2021, pkt. nr. 27, at igangsætte udarbejdelse af lokalplan nr. 1338 og tillæg nr. 10.

Byrådet besluttede på møde 3. november 2021, pkt. nr. 218, at sende lokalplanen og tillægget i offentlig høring.

Lokalplanen og tillægget har været i offentlig høring fra 8. november 2021 til 6. december 2021.

Indsigelser/bemærkninger og ændringer af lokalplanen

Der er modtaget 5 indsigelser/bemærkninger. [adresse] har ingen bemærkninger. To beboer i [adresse] ønsker ikke at miljøklassen hæves fra 4 til 5. Tre naboer der bor ved siden af området, har bemærkninger til at miljøklassen hæves, trafikken og beplantningen/naturen.

På baggrund af indsigelserne anbefales det, indsigelser imødekommes ved at miljøklassen for grunde mellem [adresse] og [adresse] fastholdes på 4, som fastsat i den eksisterende lokalplan nr. 202.

Behovet for miljøkasse 5 vurderes at være begrænset i forhold til den type virksomheder, der er placeret langs [adresse]. Miljøklasse 5 fastholdes for den resterende del af området, da der har været ønsker fra virksomheder her til at udvide, hvilket betyder, at de kommer op i en miljøklasse 5.

Det anbefales også, at indsigelser imødekommes ved, at lokalplanen tilsvarende lokalplan nr. 202 regulerer hvordan vejudlægget af [adresse] skal disponeres med stier.

Overtagelsespligt/Frafaldserklæring

Lokalplanområdet ejes henholdsvis af kommunen og privat, og er i byzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Lokalplanen forventes ikke at få klima- eller resiliensmæssig betydning ift den eksisterende plan.

### Historik

Teknik- og Miljødirektøren indstiller, 18. januar 2022, pkt. 12:
at udvalget anbefaler over for Byrådet, at lokalplan nr. 1338 og tillæg nr. 10 til [adresse] 2021-2033 vedtages endeligt med de af forvaltningen indstillede ændringer, og
at indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

Beslutning fra Teknisk Udvalg, 18. januar 2022, pkt. 12:
Udvalget besluttede at Laurits Frandsen var inhabil.
Sagen udsat.
Kurt Henriksen deltog ikke i sagens behandling.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1338 og tillæg nr. 10 til [adresse] 2021-2033 vedtages endeligt med de af forvaltningen indstillede ændringer, og at indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Udvalget besluttede at Laurits Frandsen var inhabil.

Anbefalet.

Kurt Henriksen deltog ikke i sagens behandling.